kardosdrur/scandi-wiki huggingface dataset:
Tåsingegade

Tåsingegade er en ca. 700 m lang gade på Østerbro i København. Den er en sidegade til Østerbrogade og fortsætter mod vest til Sankt Kjelds Gade ved Sankt Kjelds Plads.

Tåsingegade blev navngivet i 1925 efter øen Tåsinge i det sydfynske øhav. Et stort antal veje har siden begyndelsen af 1900-tallet fået navne efter danske øer (plus Australien!). Før den skiftede navn i 1925 hed den Adolphsensgade efter den lokale og meget driftige byggematador Johan Frederik Adolphsen (1859-1917), der var grundejer og bygmester for flere af områdets store ejendomme. Der var også planer om et Adolphsens Torv.

Mens Jens Kramer Mikkelsen var Københavns overborgmester, boede han i Tåsingegade.

Flere af ejendommene mod Østerbrogade tilhører Arbejdernes Andelsboligforening fra 1920’erne, men der er også ældre bebyggelse i gaden. Det er primært beboelsesejendomme, men meget forskelligartede i op til fire etager. Der er enkelte små forretninger og et par supermarkeder.
Hvor det i dag er småt med forretningerne, lå der i 1950’erne et hav af småhandlende i nr. 21 en sæbehandler, i 23 en kaffebar og vinhandel, 25 frisør, 27 garveri og skotøjsfabrik, 35 instrumentmager, 41 børstenbinder og konfekturehandel, 49 viktualiehandel, 51 en bagermester og ”Fjerindustri”, 2 en tandlæge, 20 ”kiosk Taasinge” og koloniallager, 22 mejeri, 26 detailhandler og bagermester, 32 en viktualiehandler og vognmand, 34 frisørinde, 36 mejeri og i nr. 66 et mejeri.

Nr. 20-22 er trukket tilbage fra facadelinjen. Det har skabt en lille, navnløs plads med fire gamle poppeltræer. Hvor Tåsingegade og Ourøgade deler sig, skaber det den lille trekantedeTåsinge Plads. Pladsen, der formelt hedder Ourøgade 35-43, bestod tidligere af beskyttelsesrum, græs og nogle forkølede træer. I forbindelse med klimatilpasning af kvarteret er pladsen blevet renoveret med bakker oven på beskyttelsesrummene, en forsænket "regnskov", der kan optage regnvand ved skybrud, og et lille torv med skulpturer.

Nævneværdige bygninger i gaden 

 Nr. 1, 3, 5: Den første karré ud mod Østerbrogade er et moderne, vellykket murstensbyggeri med kobberudhæng og rundede hjørner ejet af Nordea.

 Nr. 49, 2. sal. Her boede pianisten E. Deneke.

Eksterne henvisninger

Noter 

Gader på Østerbro
Vesterled (København)

Vesterled er en ca. 400 meter lang vej på Ydre Østerbro, der begynder ved Strandvænget og fortsætter mod nord, hvor den ender ved Strandøre. Den løber parallelt med Strandvejen.

Gaden har fået sit navn i 1917. I kvarteret ved Svanemøllen er der også en gade, der hedder Østerled. Adskillige veje i det storkøbenhavnske område hedder Vesterled, i Brøndby endda et helt kvarter. Det er meget almindeligt som vej- og villanavn, bl.a. fordi det egentlig betyder ”det sted hvor solen går ned”.

Den tidligere strandlinje lå omtrent hvor denne gade løber i dag. Det vil sige at alt øst for Vesterled er inddæmmet land.

Vesterled er i dag en blidt svunget og stille villavej med vejbump. Der er ikke meget trafik på vejen, der derfor har et provinsielt præg. Bebyggelsen er både diskrete og prætentiøse villaer fra forskellige tidsperioder, fortrinsvis i to etager.
Den allersydligste grund på Vesterled er kun bebygget med et lille skur. Til gengæld står der noget, der ligner en kolossal stueantenne på grunden.

I nr. 26-28 ligger den slovakiske ambassade.

I 1950'erne finder man læger og direktører blandt de kun ti opførte telefonabonnenter på vejen.

Noter 

Gader på Østerbro
Det Hem'lige Teater

Det Hem'lige Teater er et anderledes og provokerende teater, der holder til i Kjellerupsgade 20, 9000 Aalborg

Det Hem'lige Teater har gennem årene markeret sig med store eksperimenterende og grænseoverskridende forestillinger i bybilledet.

Eksterne henvisninger 
 Det Hem'lige Teater hjemmeside

Kultur i Aalborg
Underholdning i Aalborg
Teatre i Danmark
Palais de Chaillot

Palais de Chaillot er en bygning i Paris, på Place du Trocadéro ved Eiffeltårnet; det huser det franske marinehistoriske museum, Musée de la Marine, og det antropologiske museum, Musée de l’Homme. 

Det første bygningsværk på stedet var et palads som Katarina af Medici lod bygge på Chaillot-højden ved Seinen. Senere tilfaldt paladset dronning Henrietta – enke efter Karl 1. af England – som oprettede et kloster hvor mange berømte kvinder har rekreeret. Det blev senere revet ned af Napoleon, som havde planer om at rejse et palads til sin søn, kongen af Rom, på stedet. 

Til verdensudstillingen 1878, Exposition Universelle (1878), blev Palais du Trocadéro rejst på pladsen, i en maurisk inspireret stil.

Dagens bygning med sine to buede pavillioner er tegnet af arkitekterne Azema, Boileau og Carlu. De to pavillioner indrammer en terrasse med et bredt trappearrangement som giver en storstilet udsigt mod Eiffeltårnet og Marsmarken. Bygningen blev rejst til verdensudstillingen 1937, Exposition internationale (1937). Hensigten var at markere det franske koloniimperium; følgelig blev Musée de la Marine og Musée de l'Homme placeret her.

Palais de Chaillot rummer for øvrigt Théâtre National de Chaillot, som under ledelse af Jean Vilar har været centrum for kultur og scenekunst i Paris.

For nylig er der givet plads for et nyt arkitekturcenter i bygningen, Cité de l'Architecture et du Patrimoine.

Eksterne henvisninger 

 Billeder af det nuværende Palais de Chaillot – og facaden
 Billeder af det gamle  Palais du Trocadéro
 3D-model  med Google SketchUp

Bygninger, konstruktioner og anlæg i Paris
16. arrondissement
Verdensudstillinger i Paris
Krabask

Krabask  er et låneord fra tysk (Karbatsche) og betyder en pisk. Ordet stammer oprindelig fra Tyrkiet (kyrbâtscher).  Ordet er i Danmark nok mest kendt fra Ludvig Holbergs komedie, Jeppe på Bjerget. 

Krabask er også navnet på en  urtesnaps: Krabask bitter

Ord og vendinger
Emil Adolf von Behring

Emil Adolf von Behring (født 15. marts 1854, død 31 marts 1917) var en tysk læge og bakteriolog. Han arbejdede som professor ved universitetet i Marburg og opdagede hvordan kroppen opbygger modgifte imod bakterietoksiner. Hans opdagelser blev grundlaget for immunologien og de i dag så vigtige behandlinger med vaccine og serum. Han blev i 1901 som den første person tildelt Nobelprisen i medicin.

Læger fra Tyskland
Nobelprismodtagere i medicin
Nobelprismodtagere fra Tyskland
Tyskere i 1800-tallet
Tyskere i 1900-tallet
Dearborn

Dearborn er en by i Wayne County i den amerikanske stat Michigan. Byen er en forstad til Detroit. I 2000 var indbyggertallet 97.775. Dearborn var hjemby for Henry Ford og hans ejendom Fair Lane, og huser i dag hovedkvarteret for Ford Motor Company. 

Området blev først bosat af europæere i 1786, Dearborn blev etableret i 1836 og fik bystatus i 1927.

University of Michigan har et campus her og byen er hjem til Henry Ford Community College. The Henry Ford Museum ligger i Dearborn.

Byer i Michigan
Forstæder til Detroit
Audi R8 (racerbil)

Audi R8 er en sports-prototype inden for lang distance racerløb. Audi R8 er en af de mest succesfulde sportsvogne nogensinde og er vinder af 24-timers racerløbet i Le Mans i 2000, 2001, 2002, 2004, 2005 og 2011, kun afbrudt af en enkelt sejr til Bentley Speed 8 (som havde samme motor som R8’eren), i 2003, hvor R8’eren blev 3’er. Den benzindrevne R8’er blev i 2006 erstattet af Audi R10 som var en dieseldreven sports-prototype.

Audi R8’eren har været bilen som den danske racerkører Tom Kristensen i 5 af sine 9 sejre ved 24-timers racerløbet i Le Mans.

Racerbil
Racerbiler
24 Timers Le Mans
Kazuo Ohno

Kazuo Ohno (27. oktober 1906 – 1. juni 2010) var en japansk danser som blev en guru og en inspirerende skikkelse i danseformen kendt som Butoh.

Personer fra Japan
Hundredårige
Smergel

Smergel er et naturligt forekommende metaloxid der tidligere var meget anvendt som slibemiddel grundet dets store hårdhed.

Oxider
Hermann Berthelsen

Hermann Berthelsen (født 2. marts 1956 i Sisimiut, Grønland) er en grønlandsk politiker. Han blev medlem af kommunalbestyrelsen i Sisimiut Kommune og blev borgmester i 1999.

Hermann Berthelsen er uddannet folkeskolelærer fra Ilinniarfissuaq (Seminariet) i Nuuk.
Han har været skolelærer i Sisimiut fra før sin tiltrædelse som borgmester i byen.

Hermann Berthelsen stillede ikke op til Kommunalbestyrelses valget 2017 men stillede så op til valget 2018 til Inatsisartut og blev valgt ind.

Han blev formand for finansudvalget og har stor indflydelse i Inatsisartut.

Kilder

Eksterne henvisninger 

Borgmestre fra Grønland
Politikere fra Siumut
Personer fra Sisimiut
Larry Ellison

Lawrence Joseph "Larry" Ellison (født 17. august 1944) er en amerikansk forretningsmand, filantrop, medstifter, bestyrelsesformand og Chief Technology Officer (CTO) hos softwarefirmaet Oracle Corporation.

Han er verdens 6. rigeste, og ejer Rising Sun der er verdens 6. længste yacht.

Eksterne henvisninger 

Erhvervsfolk fra USA
Milliardærer fra USA
Nanny McPhee med nye tryllerier

Nanny McPhee med nye tryllerier er en familiefilm fra 2010 og efterfølgeren til filmen Nanny McPhee fra 2005. Den er skrevet af Emma Thompson efter Christianna Brand's bøger, Nurse Matilda. Thompson ses igen i rollen som Nanny McPhee, og i filmen ses også stjerner som Maggie Gyllenhaal, Ralph Fiennes, Rhys Ifans, Maggie Smith, Asa Butterfield, Bill Bailey og Katy Brand.

Handling 

Barnepigen Nanny McPhee bruger sine magiske evner til at hjælpe den hårdtarbejdende alenemor Fru Isabel Green, som kæmper hård for at holde styr på familiegården, sine to børn og deres ulidelige fætter og kusine, som har valgt at flytte ind på ubestemt tid, imens hendes mand er i krig.

Medvirkende 
 Emma Thompson som Nanny McPhee
 Maggie Gyllenhaal som Fru Green
 Rhys Ifans som Onkel Phil
 Maggie Smith som Fru Docherty
 Asa Butterfield som Norman

Danske stemmer
 Ann Eleonora Jørgensen som Nanny McPhee
 Cecilie Stenspil som Fru Green
 Mads Knarreborg som Onkel Phil
 Kirsten Cenius som Fru Docherty 
 Silas Phillipson som Norman

Noter

Eksterne henvisninger 
 

Film fra Storbritannien
Amerikanske film fra 2010
Film baseret på bøger
Familiefilm
A Hard Day's Night (album)

A Hard Day's Night er The Beatles' tredje album. Det var det første album, hvor alle numre var skrevet af gruppen selv, og ligeledes det første album, hvor George Harrison spillede 12-strenget Rickenbacker-guitar. Rickenbacker-guitarens distinkte lyd høres på åbningsakkorden på titelnummeret. A Hard Day's Night var soundtrack til filmen af samme navn.

Albummet blev udgivet den 10. juli 1964, men var forinden udgivet i USA den 25. juni 1964 med en noget anden sammensætning af numre.
 
Den 25. juni 1964 nåede albummet nr. 1 på den amerikanske hitliste Billboard 200. Albummet opnåede i alt 14 uger på førstepladsen. I England nåede albummet ligeledes nr. 1., hvor det forblev i i alt 21 uger.

Indhold 
På A Hard Day's Night bevægede Beatles sig væk fra forgængerens coverversioner af rock and roll-sange og over mod en mere poporienteret lyd. Sputnikmusics Dave Donnelly konstaterede, at albummet var karaktiseret af "korte og friske" popsange med vægt på vokalharmonier og letgenkendelige omkvæd med en tilbagetrukken instrumentering. Ifølge Pitchforks Tom Ewing indebærer manglen på rock and roll-covers, at lytteren får mulighed for "lytte til gruppens nye lyd alene på musikkens egne modernistiske vilkår", med vovede nye akkordsammensætninger, flotte harmonier og "skinnende" guitarer. Musikjournalisten Robert Christgau skrev, at Lennon–McCartneys sange var "mere sofistikerede musikalsk" end tidligere.

LP'ens side et indeholder sange fra filmen. Side to indeholder sange, der skulle have været med i filmen, men som blev valgt fra.

A Hard Day's Night er det første Beatles-album, der kun indeholder gruppens egne kompositioner, og er det eneste, hvor alle sange er skrevet af John Lennon og Paul McCartney. Lennon er den primære komponist og sangskriver med ni af de 13 sang, ligesom han synger lead på disse sange (McCartney synger dog lead på omkvædet til titelsangen, hvor Lennon ellers synger de øvrige stykker). Lennon og McCartney skrev sammen sangen "I'm Happy Just to Dance with You" og McCartney skrev "And I Love Her", "Can't Buy Me Love" og "Things We Said Today". Albummet er sammen med Let It Be og Magical Mystery Tour det eneste, hvor Ringo Starr ikke synger lead på nogen sang (Starr sang lead på "Matchbox" under optagelserne, men sangen kom ikke med på albummet og blev i stedet udgivet på Long Tall Sally EP'en.) Albummet er sammen med Please Please Me og Beatles for Sale et album, hvor George Harrison ikke bidrog til sangskrivningen. Harrison sang dog lead på "I'm Happy Just to Dance with You".

Albummets lyd med de "skinnende" guitarer, var i høj grad præget af George Harrisons brug af en 12-strenget Rickenbacker-guitar, hvis distinkte lyd særlig kan høres i åbningsakkorden på tittelsangen "A Hard Day's Night".

Trackliste

Referencer 

Beatles-album
Album fra 1964
Max Rudolf

Max Rudolf (15. juni 1902 – 28. februar 1995) var en tysk dirigent, der tilbragte det meste af sin karriere i USA.

Rudolf blev født i Frankfurt am Main, hvor han studerede cello, klaver, orgel, trompet og komposition (med Bernhard Sekles) på Hoch-konservatoriet i Frankfurt. Han havde stillinger i Freiburg, Darmstadt og Prag, før han flyttede til USA i 1940. I 1945 blev han amerikansk statsborger. Han dirigerede på Metropolitan Opera mellem 1946 og 1958, hvor han blev musikdirektør for Cincinnati Symphony Orchestra og var det i 13 år. I denne periode underviste han desuden på Tanglewood Institut. Han skrev The Grammar of Conducting, den mest udbredte lærebog i orkesterdirektion. Den blev først udgivet i 1950 og desuden revideret i 1980 og igen i 1994.

Efter sin embedstid i Cincinnati tjente han som dirigent i Dallas Symphony for en sæson (1973-1974), kunstnerisk rådgiver for New Jersey Symphony (1976-77) og påtog sig regelmæssig engagementer med store amerikanske orkestre og operahuse. Ind imellem dette var han leder af opera- og direktionsafdelingen på Curtis Institute of Music (1970-1973 og 1983-1989), som måske er det, han huskes bedst for, da mange af dagens førende dirigenter har studeret under ham der.

Referencer 

 Et interview med Max Rudolf af Bruce Duffie, 21. januar 1987

Dirigenter fra Tyskland
Personer fra Frankfurt am Main
Jerry Hadley

Jerry Hadley (16. juni 1952 – 18. juli 2007) var en amerikansk operasanger og tenor. Han modtog tre Grammy Awards for sine præstationer i indspilningerne af Jenůfa (2004: Grammy Award for bedste operaindspilning), Susannah (1995: Grammy Award for bedste operaindspilnning) og Candide (1992: Grammy Award for bedste klassiske album). Hadley var den førende amerikanske tenor i næsten to årtier. Han var Joan Sutherland og Richard Bonynges protegé. Hadley var alsidig og sang både opera og operette og på Broadway.

Referencer 

Operasangere fra USA
Anneliese Rothenberger

Anneliese Rothenberger (19. juni 1924 – 24. maj 2010) var en tysk operasanger og lyrisk sopran.

Eksterne henvisninger 

Operasangere fra Tyskland
Kirke Eskilstrup

Kirke Eskilstrup er en lille stationsby på Nordvestsjælland med . Kirke Eskilstrup er beliggende i Kirke Eskilstrup Sogn seks kilometer syd for Tølløse, 18 kilometer syd for Holbæk og 20 kilometer nord for Ringsted. Byen tilhører Holbæk Kommune og er beliggende i Region Sjælland.

Kirke Eskilstrup Kirke og Kirke Eskilstrup Station ligger i byen. Stationsbygningen blev tegnet af arkitekt Heinrich Wenck.

Noter 

Byer i Holbæk Kommune
Helen Traubel

Helen Traubel (20. juni 1899 – 28. juli 1972) var en amerikansk operasanger, der som dramatisk sopran er bedst kendt for sine Wagnerroller, især Brünnhilde og Isolde.

Eksterne henvisninger 

Operasangere fra USA
Johann Jakob Breitinger

Johann Jakob Breitinger (født 1. marts 1701 i Zürich, død 14. december 1776 sammesteds) var en schweizisk filolog.

Breitinger var professor i hebraisk og græsk i sin fødeby og modarbejdede med iver den franske smagsretning. Han blev derved Bodmers fælle i kampen mod gottschedianerne.

Blandt hans værker er Kritische Dichtkunst (2 bind, 1740) det betydningsfuldeste ved sine æstetiske undersøgelser over illusionens væsen i digtekunsten.

Han har også medvirket ved Bodmers udgivelse af gammeltyske digtere og skrevet en række teologiske, filologiske og filosofiske skrifter, der for deres tid havde stort værd.

Filologer fra Schweiz
Sønder Jernløse

Sønder Jernløse er en landsby på Nordvestsjælland med . Sønder Jernløse er beliggende i Sønder Jernløse Sogn fire kilometer syd for Regstrup og 11 kilometer syd for Holbæk. Landsbyen tilhører Holbæk Kommune og er beliggende i Region Sjælland . Sønder Jernløse var tidligere del af Jernløse Kommune

Sønder Jernløse Kirke ligger i landsbyen.

Kilder 

Byer i Holbæk Kommune
Undløse

Undløse er en lille by på Nordvestsjælland med , beliggende fem kilometer vest for Ugerløse og 19 kilometer syd for Holbæk. Byen tilhører Holbæk Kommune og er beliggende i Region Sjælland.

I Undløse Kirke har Unionsmesteren udført sit hovedværk Opstandelsen, som er optaget på Kulturkanonen.

Byens bedste fodboldhold spiller i Serie 2, mens 2. holdet er placeret i Serie 4.

Kilder 

Byer i Holbæk Kommune
Domus Danica

Domus Danica var en salgsorganisation for syv danske møbelfabrikker, der startedes i midten af 1960'erne. Fabrikkerne var: Heltborg Møbler, Fredericia; Poul Hundevad, Vamdrup; Vejen Polstermøbelfabrik, Vejen; Hundevad & Co., Ulfborg; Magnus Olesen, Durup; OD Møbler, Oddense og P. Jeppesen, Store Heddinge.

Fabrikkerne havde specialiseret sig i hver sin møbeltype, borde, stole, senge, polstermøbler m.v., så de tilsammen kunne møblere et helt hjem, ligesom man kunne lave totalløsninger på kontraktmarkedet.

Domus Danica havde først showroom på Islands Brygge, men flyttede i 1968 ind i Bellacentrets møbelmart på Bellahøj og fulgte senere med, da det flyttedes til Amager.

Nogle af fabrikkerne fik efterhånden så stor succes med deres salg, at organisationen skrumpede efterhånden som de syntes, at de selv kunne varetage salgsfunktionen.

I dag er kun Magnus Olesen stadig aktiv.

Møbelproducenter i Danmark
Chengde

Chengde (kinesisk: 承德; pinyin: Chéngdé; Wade-Giles: Ch'éng-té; tidligere kaldt Rehe eller Johol) er en kinesisk storby i provinsen Hebei ved Kinas kyst til det Gule Hav. Den er en by på præfekturniveau. Befolkningen i byen anslås (2004) til 442.000, men hele præfekturet har 3,53 millioner indbyggere. 

Chengde ligger nord for den kinesiske hovedstad Beijing og er mest kendt som sommerresidens for kejserne under Qing-dynastiet.

Administrative enheder 
Bypræfekturet Chengde har jurisdiktion over 2 distrikter (区 qū), et minedistrikt (矿区 kuàngqū), 5 amter (县 xiàn) og 3 autonome amter (自治县 zìzhìxiàn).

Historie 
Chengde hed tidligere Rehe (Jehol) og var hovedstad for den tidligere provins Rehe.

Qing-dynastiets kejsere begyndte at bygge sommerpaladser der i 1700-tallet, og det bestod til slut af et anlæg med store parker med søer, pagoder og paladsbygninger. Udenom anlæggets mure blev der rejst otte ydre templer som hver skulle reflektere forskellige byggestile i det kinesiske rige. Særlig opmærksomhed fra besøgende får Putuo-Zongcheng-tempelet (普陀宗乘, Pǔtuó Zōngchéng), som er inspireret af Potalapaladset i Lhasa (Tibet), og Puletemplet, som er inspireret af Himmeltemplet i Beijing. Sommerpaladset og templerne i omegnen blev i 1994 opført på UNESCOs liste over Verdens kulturarv.

Trafik 
Vej- og jernbaneforbindelserne til Beijing er gode. Motorvejen fra Beijing til Chengde blev helt færdig i 2006.

Kinas rigsvej 101 går gennem området. Den begynder i Beijing og fører via Chengde til Shenyang.

Litteratur 
 Sven Hedin: Jehol, die Kaiserstadt. F.A. Brockhaus, Leipzig (1932)
 Gösta Montell: «The Lama Temple Potala of Jehol. Plan of the Monastery-Ground.», i: Geografiska Annaler, bind 17, Supplement: Hyllningsskrift Tillagnad Sven Hedin (1935), s. 175-184. (omhandler Putuo Zongcheng-tempelanlegget ved Chengde) 
 Sven Hedin og Folke Bergman: History of the expedition in Asia 1927-1935, in: Reports from the scientific expedition to the north-western provinces of China under leadership of Dr. Sven Hedin. The sino-swedish expedition. Publication 24: Part II 1928 – 1933. Stockholm 1943-1945. (Sven Hedins tekst om Jehol side 121ff. og Der Aufbau der Kopie des Goldenen Tempels im Cihangpudu im Putuo Zongcheng bei Chengde auf der Weltausstellung in Chicago 1933-1934 Seite 184ff.. 
 Gösta Montell og Sven Hedin: The chinese lama temple Potala of Jehol. Exhibition of historical and ethnographical collections. Made by Dr. Gösta Montell, member of Dr. Sven Hedin's Expeditions, and donated by Vincent Bendix. Chicago: Century of Progress Exposition 1932 (Verdensutstillingen i Chicago 1933/1934).

Eksterne henvisninger 

Bypræfekturer i Hebei
Huset Anubis

Huset Anubis er en belgisk/hollandsk spændingsserie skabt af Studio 100 og Nickelodeon. Optagelserne af de 400 afsnit startede i september 2006 og sluttede i december 2009. Serien fortsætter med en spin-off, ved navn Anubis en de Vijf van het Magische Zwaard (Anubis og de fem af det magiske sværd), der fik premiere på hollandsk tv i marts 2010. Serien er dubbet til dansk (Huset Anubis), svensk (Huset Anubis) og spansk (La Casa De Anubis) og i Tyskland har man genindspillet hele serien under navnet "Das Haus Anubis". I september 2010 fik en engelsk remake, "House of Anubis", (indspillet i Liverpool) premiere på Nickelodeon i USA.

Danske stemmer 
 Julie Lund – Nina
 Anders Heinrichsen – Fabian
 Morten Hauch-Fausbøll – Victor Roodenmaar
 Lars Mikkelsen – Hr. Van Swieten
 Signe Hjorth – Amber
 Maja Juhlin – Patricia
 Toke Græsborg – Mick
 Casper Sloth – Appie
 Thomas Jacob Clausen – Jeroen
 Johanne Louise Schmidt – Joyce
 Judith Rothenborg – Trudie
 Susanne Lundberg – Bedstemor
 Thomas Magnussen – Rufus Malpied
 Linda Elvira Kristensen – Frk. Van Engelen
 Casper Crump – Jason
 Paul Hüttel – Pierre Marrant
 Chresten Speggers-Simonsen – Zeno Terpstra
 Jette Sievertsen – Sygeplejerske

Eksterne henvisninger 
 Officiel website  (Dansk)

Tv-serier fra Holland
Tv-serier fra Belgien
Tv-serier fra 2000'erne
Tv-programmer fra Nickelodeon
Drejemotiv

Et drejemotiv er et lille motiv i musik, der så at sige drejer omkring en tone. Herved skal forstås at motivet bevæger sig fra tonen og en stor eller lille sekund enten op eller ned, og så tilbage til tonen. Et typisk og hyppigt forekommende eksempel på dette, er at motivet bevæger sig fra en grundtone til dennes ledetone og så til grundtonen.

Musikteori
Musikudtryk